《恒岳晨望有怀》
唐代·李夐

二仪均四序，五岳分九州。灵造良难测，神功匪易酬。

恒山北临岱，秀崿东跨幽。澒洞镇河朔，嵯峨冠嵩丘。

禋祠彰旧典，坛庙列平畴。古树侵云密，飞泉界道流。

从官叨佐理，衔命奉珍羞。荐玉申诚效，锵金谅有由。

郊原照初日，林薄委徂秋。塞近风声厉，川长雾气收。

他乡饶感激，归望切祈求。景福如光愿，私门当复侯。

作者简介：生卒年、籍贯皆不详。曾任定州司马。《全唐诗》收存《晚秋登恒岳晨望有怀》诗1首，原刻于玄宗开元九年(721)北岳庙之《大唐北岳府君之碑》碑阴，见《金石萃编》卷七三。